
23-TA-836: Noteikumu projekts (Jauns)
Kārtība, kādā nosakāma alkohola koncentrācija asinīs un izelpas gaisā, kā arī konstatējama alkohola, narkotisko vai citu apreibinošo vielu ietekme vai reibums

	Noteikumu projekts
3. Pārbaudē izmantotā portatīvā mērierīce alkohola koncentrācijas noteikšanai izelpotajā gaisā (turpmāk – mēraparāts) atbilst Ministru kabineta noteiktajām prasībām mēraparātiem, ar kuriem nosaka alkohola koncentrāciju izelpotajā gaisā.
	Iebildums
Vēršam uzmanību, ka uz portatīvo mērierīci (alkometrs) attiecas ne tikai Ministru kabineta 2021. gada 18. maija noteikumi Nr. 310 "Prasības mēraparātam, ar kuru pārbauda alkohola koncentrāciju personas izelpas gaisā", bet arī uz likuma "Par mērījumu vienotību" pamata izdotie normatīvie akti. Likumā "Par mērījumu vienotību" noteikts deleģējums, kas nosaka, ka mērīšanas līdzekļiem pirms laišanas tirgū veic nacionālo tipa apstiprināšanu un pirmreizējo verificēšanu, savukārt lietošanā esošajiem mērīšanas līdzekļiem veic atkārtoto verificēšanu. Tādēļ aicinām projektu papildināt ar prasību, ka portatīvajai mērierīcei jāatbilst arī normatīvajiem aktiem par mērījumu vienotību. 

